ยูจิ นิชิดะ

ยูจิ นิชิดะ (#เปลี่ยนทาง , เกิด 30 มกราคม ค.ศ. 2000) เป็นนักกีฬาวอลเลย์บอลชายทีมชาติญี่ปุ่น เล่นวอลเลย์บอลอาชีพในลีกอาชีพสูงสุดของประเทศญี่ปุ่น ให้กับสโมสรโอซากะบูลทีออน
ยูจิได้ทำการลงเล่นครั้งแรกกับสโมสรเจทีอีเคทีสติงส์ ในลีกสูงสุดของประเทศญี่ปุ่น เมื่อวันที่ 6 มกราคม ค.ศ. 2018 ในนัดที่พบกับ โอซากะเบลเซอส์ซาไก โดยในอายุเพียง 17 ปี เขาได้สร้างความประทับใจเป็นอย่างมากจนได้รับตำแหน่งเป็นผู้เล่นตัวจริง 6 คนแรกของสโมสร และทีมชาติญี่ปุ่นชุดใหญ่ นอกจากนี้เขายังนำทีมจบอันดับที่ 7 ในรอบ 29 ปีของการแข่งขันวอลเลย์บอลชายในโอลิมปิกฤดูร้อน 2020
นอกจากนี้ยูจิยังเป็นหนึ่งในผู้เล่นที่อายุน้อยที่สุดของรายชื่อผู้เล่นทีมชาติญี่ปุ่นปี 2018 และรายการวอลเลย์บอลชายชิงแชมป์โลก 2018 โดยเขาได้ลงเล่นนัดแรกในนามทีมชาติชุดใหญ่ในรายการวอลเลย์บอลชายเนชันส์ลีก 2018 หลังจากนั้น ในเดือนมิถุนายน 2019 ยูจิทำลายสถิติการเสิร์ฟเอซของรายการเนชันส์ลีกด้วยสถิติ 7 เอซ ภายในแมตช์เดียว
ยูจิได้ย้ายไปเล่นในต่างประเทศครั้งแรกให้กับสโมสร #เปลี่ยนทาง ซึ่งเป็นสโมสรของลีกประเทศอิตาลีในฤดูกาล 2021–22 ซึ่งเขาได้รับรางวัลผู้เล่นทรงคุณค่าทั้งหมด 3 แมตช์ ถึงแม้ว่าจะได้รับบาดเจ็บและใช้เวลาการพักฟื้นนานถึง 2 เดือน นอกจากนี้ยังได้ช่วยทีมจนทำให้เป็นผู้ทำคะแนนสูงในหลายแมตช์ โดยคะแนนที่ทำได้สูงสุดในหนึ่งแมตช์คือ 29 คะแนน และยังเป็นผู้เล่นที่เสิร์ฟเอซมากที่สุดในลีกรอบแรกด้วยจำนวน 8 เอซภายในแมตช์เดียว
อาชีพ.
ประถมศึกษา.
ยูจิ นิชิดะเริ่มเล่นวอลเลย์บอลตามพี่ชายและพี่สาวตั้งแต่วัยประถมฯ โดยในชั้นประถมศึกษาปีที่ 4 ยูจิชนะในรายการ "All Japan Volleyball Tournament" ครั้งที่ 29 ในจังหวัดมิเอะ และในปีสุดท้ายของวัยประถมฯ เขาได้เป็นกัปตันทีมและนำทีมชนะการแข่งขันที่จัดขึ้นโดยสมาคมวอลเลย์บอลประจำจังหวัดมิเอะ และได้รับถ้วยรางวัลจากนายกรัฐมนตรีของประเทศญี่ปุ่น 
มัธยมศึกษาตอนต้น.
ยูจิได้รับโอกาสให้เข้าร่วมในการฝึกซ้อมของชมรมวอลเลย์บอลโรงเรียนไคเซย์ในจังหวัดมิเอะ โดยเขาได้เป็นนักกีฬาหลักของทีมตั้งแต่ปีแรก ทักษะการเล่นของยูจิเข้าตาของหัวหน้าและผู้จัดการทีมในขณะนั้น
หัวหน้าทีมเลยแนะนำให้ยูจิไดเข้าร่วมทีมวอลเลย์บอลของโรงเรียนมัธยมต้น ชื่อทีมว่า 'NFO Ocean Star' ในปีเดียวกัน
ในเดือนมีนาคม ค.ศ.2013 ยูจิได้รับเลือกเป็นหนึ่งในทีมวอลเลย์บอลอายุไม่เกิน 14 ปีของโฮคุเซย์ ซึ่งเป็นอำเภอในจังหวัดมิเอะ และในเดือนสิงหาคมปีเดียวกันเขาได้รับเลือกเป็นตัวแทนจังหวัดมิเอะเข้าแข่งขันทั่วประเทศในรายการวอลเลย์บอลถ้วยโอลิมปิกเยาวชน ที่จัดขึ้นในเดือนธันวาคม
มัธยมศึกษาตอนปลาย.
ยูจิเลือกที่จะลงเล่นให้กับทีมของโรงเรียนไคเซย์ ซึ่งไม่เคยแข่งขันในระดับชาติ โดยทีมโรงเรียนไคเซย์ก็สามารถทำผลงานได้ดีในการแข่งขัน แต่อย่างไรก็ตาม พวกเขาจบการแข่งขันในฐานะรองชนะเลิศอันดับที่ 1 ทั้งการแข่งขันทีมวอลเลย์บอลของโรงเรียนมัธยมปลายหน้าใหม่ในจังหวัดมิเอะ ในเดือนกุมภาพันธ์ ค.ศ.2016 ทั้งการแข่งขันในฤดูใบไม้ผลิในเดือนเมษายน และการแข่งขันระหว่างโรงเรียนมัธยมปลายในรอบคัดเลือก ซึ่งจัดขึ้นในเดือนพฤษภาคม
ต่อมายูจิตัดสินใจเข้าร่วมทีมวอลเลย์บอลอายุไม่เกิน 19 ปีที่เพิ่งถูกก่อตั้งขึ้นใหม่ในท้องถิ่น และมีการฝึกซ้อมประจำอยู่ที่มหาวิทยาลัยเทนริ โดยในเดือนมิถุนายน ยูจิชนะการแข่งขันสำหรับรายการวอลเลย์บอล แชมเปียนชิพรุ่นเยาวชนของจังหวัดมิเอะ และชนะในระดับชาติในเดือนกันยายน โดยเขาได้รับรางวัล "Japan Young Club Volleyball Federation Award" ในฐานะผู้เล่นที่โดดเด่นในรายการ
ทีมวอลเลย์บอลโรงเรียนไคเซย์ได้เข้าร่วมการแข่งขันระหว่างโรงเรียนมัธยมปลายในจังหวัดยามากาตะ และจบการแข่งขันในลำดับที่ 16
ในเดือนมีนาคม ค.ศ. 2017 ยูจิมีชื่อในทีมชาติญี่ปุ่นชุดอายุไม่เกิน 19 ปี เพื่อไปแข่งขันในรายการ วอลเลย์บอลยุวชนชายชิงแชมป์เอเชีย 2017 โดยยูจิมักจะได้เป็นผู้เล่นสำรองเป็นหลัก แต่สุดท้ายแล้ว ทีมชาติญี่ปุ่นก็ชนะการแข่งขันในรายการนี้
การเล่นอาชีพและทีมชาติญี่ปุ่น.
ฤดูกาล 2018/19.
เดือนสิงหาคม ยูจิได้รับประสบการณ์การแข่งขันในระดับนานาชาติ และในตุลาคมปีเดียวกัน เขาได้รับข้อเสนอจากสโมสรเจทีอีเคทีสติงส์ ในวีลีก หลังจากนั้น ในปีถัดมา ในรายการ "Asian Youth Championships" ซึ่งจัดขึ้นในเดือนมีนาคม ทีมของยูจิได้รับรางวัลชนะเลิศเป็นครั้งแรกในประวัติศาสตร์ของทีม
ยูจิได้ทำการแข่งขันในวีลีกครั้งแรกเมื่อวันที่ 6 มกราคม 2018 ในแมตช์ที่พบกับโอซากะเบลเซอส์ซาไก โดยที่เขาได้ลงสนามครั้งแรกระหว่างการแข่งขันในเซตแรก ในเกมถัดมาเขาเป็นผู้เล่นที่ทำแต้มสูงสุดของทีม ในนัดที่เจอกับเจที ธันเดอส์ เมื่อจบซีซัน เจทีอีเคทีสติงส์จบการแข่งขันในอันดับที่ 6 และยูจิได้รับรางวัล "Wakawashi Award" ซึ่งเป็นรางวัลสำหรับผู้เล่นหน้าใหม่ประจำปี
ปี 2018 หลังจากพิธีสำเร็จการศึกษาระดับชั้นมัธยมปลาย ในเดือนเมษายน ยูจิมีชื่อรายชื่อเป็นผู้เล่นของวอลเลย์บอลชายทีมชาติญี่ปุ่นชุดใหญ่ เขาลงสนามครั้งแรกเมื่อวันที่ 25 พฤษภาคม 2018 ในการแข่งขันวอลเลย์บอลชายเนชันส์ลีก 2018 ที่ประเทศฝรั่งเศส ยูจิมีชื่อเป็นผู้เล่น 6 คนแรกในเกมที่ทีมชาติญี่ปุ่นพบกับทีมชาติออสเตรเลีย
ในหลายนัดถัดมา ทีมชาติญี่ปุ่นมีตารางพบกับทีมชาติอิตาลี ยูจินำทีมชนะอิตาลีได้ใน 5 เซต ซึ่งเป็นการชนะแบบครบเซตต่อทีมชาติยักษ์ใหญ่ (ที่ชนะการแข่งขันวอลเลย์บอลโลกติดต่อกัน 3 ปี) ครั้งแรกในรอบ 11 ปีของทีมชาติญี่ปุ่น และยูจิเป็นผู้เล่นที่ทำแต้มสูงสุดในเกม โดยทำคะแนนไปทั้งหมด 24 แต้ม เมื่อจบทัวร์นาเมนต์ ทีมชาติญี่ปุ่นจบในอันดับที่ 12
ในเดือนกันยายน 2018 ทีมชาติญี่ปุ่นเข้าร่วมการแข่งขันวอลเลย์บอลชายชิงแชมป์โลก 2018 ที่ประเทศอิตาลีและบัลแกเรียร่วมกันเป็นเจ้าภาพ โดยจบในอันดับที่ 17 ส่วนการแข่งขันวีลีกในซีซันนี้ สโมสรเจทีอีเคทีสติงส์จบอันดับที่ 7 ยูจิทำแต้มทั้งหมด 570 แต้ม อยู่ในอันดับที่ 3 ของผู้ทำแต้มสูงสุดตลอดทั้งซีซัน นอกจากนี้ยูจิและอิตเซย์ โอตะเกะ ชนะรางวัลผู้เล่นหน้าใหม่แห่งปี ซึ่งมอบให้แก่ผู้เล่นที่มีพลังในการเล่นอย่างล้นหลาม และลงเล่นในวีลีกอย่างต่อเนื่องน้อยกว่า 3 ปี
ฤดูกาล 2019/20.
ในปี 2019 ยูจิได้รับโอกาสรับใช้ทีมชาติอีกครั้ง หลักจากการเข้าค่ายฝึกซ้อม ทีมชาติญี่ปุ่นมีตารางเข้าร่วมการแข่งขันวอลเลย์บอลชายเนชันส์ลีก 2019 ที่ประเทศสหรัฐอเมริกา ในการแข่งขันครั้งนี้ยูจิลงเล่นครบเซต 12 เกมจากทั้งหมด 15 เกม ทีมชาติญี่ปุ่นจบในอันดับที่ 10 ด้วยสถิติการแพ้ 8 เกม และชนะ 7 เกมและไม่สามารถผ่านเข้ารอบสุดท้ายได้ ต่อมาในเดือนกันยายน รายการวอลเลย์บอลชายชิงแชมป์เอเชีย 2019 ทีมชาติญี่ปุ่นแพ้ให้กับทีมชาติออสเตรเลียในรอบรองชนะเลิศ และชนะทีมชาติเกาหลีใต้ ในรอบรองชนะเลิศอันดับ 2 ทำให้ทีมชาติญี่ปุ่นจบในอันดับที่ 3 ของการแข่งขัน
ถัดมาในเดือนตุลาคม ในการแข่งขันวอลเลย์บอลชายเวิลด์คัพ 2019 ที่ญี่ปุ่นเป็นเจ้าภาพ นัดแรกทีมชาติญี่ปุ่นเจอกับทีมชาติอิตาลี โดยญี่ปุ่นเอาชนะไป 3-0 เซต จบรอบแรกด้วยสถิติชนะ 3 และ แพ้ 2 เกม หลังจากนั้นทีมชาติญี่ปุ่นทำสถิติการชนะติดต่อกัน 5 นัดเป็นครั้งแรกในประวัติศาสตร์ของการแข่งขันเวิลด์คัพ โดยในนัดสุดท้าย ทีมชาติญี่ปุ่นต้องพบกับทีมชาติแคนาดา ซึ่งช่วงท้ายของการแข่งขันเซตที่ 5 ยูจิทำการเสิร์ฟโดยที่ผู้เล่นฝั่งตรงข้ามไม่สามารถเปิดบอลแรกได้ (เสิร์ฟเอซ) ทำแต้มกับทีมได้ทั้งหมด 5 แต้ม จนทำให้ทีมชาติญี่ปุ่นเอาชนะทีมชาติแคนาดาทันที สุดท้ายทีมชาติญี่ปุ่นอยู่ที่อันดับ 4 เมื่อจบการแข่งขัน ซึ่งเป็นการจบในอันดับนี้ ในรอบ 28 ปีของทีมชาติญี่ปุ่น โดยยูจิอยู่ในอันดับที่ 3 ของผู้เล่นที่ทำคะแนนสูงสุด อยู่ที่ 174 คะแนน เป็นผู้เล่นที่ทำคะแนนจากการเสิร์ฟได้มากที่สุดของการแข่งขัน รวมถึงได้รับรางวัล "ตัวตบตรงข้ามยอดเยี่ยม" (Best Opposite Spiker) อีกด้วย
ในการแข่งขันวีลีกซีซันนี้ สโมสรเจทีอีเคทีสติงส์สามารถเอาชนะสโมสรพานาโซนิคแพนเธอร์สได้ในนัดสุดท้าย ส่งผลให้เจทีอีเคทีสติงส์เป็นผู้ชนะเลิศวีลีกในซีซันนี้ ซึ่งเป็นปีแรกในประวัติศาสตร์ของสโมสร โดยยูจิได้รับรางวัลผู้เล่นทำคะแนนสูงสุด มีอัตราการเสิร์ฟที่มีประสิทธิภาพสูงสุด ตัวตบตรงข้ามยอดเยี่ยม และผู้เล่นทรงคุณค่า (MVP) ประจำซีซัน
เนื่องด้วยสถานการณ์การระบาดทั่วของโควิด-19 ทำให้การแข่งขันในนามทีมชาติไม่ถูกจัดขึ้น แต่ก็ได้มีการประกาศรายชื่อผู้เล่นที่ติดทีมชาติญี่ปุ่นในวันที่ 19 กุมภาพันธ์ 2020 ผ่านทางเว็บไซต์ของสมาคมกีฬาวอลเลย์บอลแห่งประเทศญี่ปุ่น และมีการจัดการแข่งขันนัดพิเศษภายในทีมกันเองเพื่อเป็นการเตรียมพร้อมสำหรับการแข่งขันวอลเลย์บอลชายในโอลิมปิกฤดูร้อน 2020 ที่ถูกเลื่อนไปจัดในปี 2021 ส่วนการแข่งขันวีลีกยังคงจัดขึ้น แต่ห้ามไม่ให้มีผู้ชมเข้าชมการแข่งขัน
ในเดือนธันวาคม 2020 สหพันธ์วอลเลย์บอลระหว่างประเทศ (FIVB) ทำการจัด 100 อันดับ สุดยอดนักวอลเลย์บอลและทีมวอลเลย์บอลของโลก (Roster 100 The World’s Best 2010-2020) มีนักวอลเลย์บอลชายทีมชาติญี่ปุ่นเพียง 2 คนที่ติดอันดับ คือ ยูกิ อิชิกาวะ และ ยูจิ นิชิดะ
ฤดูกาล 2020/21.
ในเดือนกุมภาพันธ์ ค.ศ. 2020 ยูจิมีรายชื่อเป็นหนึ่งในผู้เล่นทีมชาติชุดใหญ่ประจำปี 2020 โดยผู้เล่นชุดนี้จะเข้าร่วมการซ้อมก่อนการแข่งขันโอลิมปิกฤดูร้อน 2020 ที่จะจัดขึ้นในเดือนกันยายน 2021 และการฝึกซ้อมต่างๆ ภายในทีม แต่ภายหลัง การฝึกซ้อมก่อนการแข่งขันโอลิมปิก 2020 ณ สนามกีฬาอาริอาเกะ ที่จะจัดขึ้นในวันที่ 21-26 เมษายน ถูกยกเลิกเนื่องจากการระบาดทั่วของโควิด-19 ในประเทศญี่ปุ่น จึงทำให้เหลือเพียงการฝึกซ้อมต่างๆ ภายในทีมเท่านั้น
การแข่งขันใน วี.ลีก 1 เจเท็กโตะ สติงส์ จบการแข่งขันในฤดูกาล 2020/21 ในอันดับที่ 4 ของตาราง โดยแข่งไปทั้งหมด 34 นัด ชนะ 23 นัด และแพ้ 11 นัด ซึ่งยูจิทำแต้มสูงสุดเป็นอันดับ 2 ของลีก และเป็นอันดับ 1 ของนักกีฬาชาวญี่ปุ่นในฤดูกาลนี้ ด้วยแต้มทั้งหมด 899 แต้ม และมีประสิทธิภาพการบล็อกต่อเซตเพิ่มขึ้นจากซีซันก่อนที่ 0.49 เป็น 0.61 ในซีซันนี้ นอกจากนี้ยังเป็นผู้เล่นที่ทำแต้มสูงสุดจากการเสิร์ฟอีกด้วย
ฤดูกาล 2021/22.
ในวันที่ 5 เมษายน 2021 สมาคมกีฬาวอลเลย์บอลแห่งประเทศญี่ปุ่นประกาศรายชื่อผู้เล่นที่ติดทีมชาติผ่านทางเว็บไซต์ของสมาคม เพื่อเก็บตัวฝึกซ้อมสำหรับการแข่งขันที่จะจัดขึ้นในปี 2021 โดยยูจิเป็นผู้เล่นที่ติดทีมชาติติดต่อกัน 3 ซีซัน
วันที่ 1-2 พฤษภาคม สมาคมกีฬาวอลเลย์บอลแห่งประเทศญี่ปุ่นได้จัดการแข่งขันนัดกระชับมิตรระหว่างประเทศญี่ปุ่นและประเทศจีน เพื่อเป็นการเตรียมความพร้อมในการแข่งขันโอลิมปิก 2021 โดยในการแข่งขันครั้งนี้ ยูจิได้ลงเล่นเป็นผู้เล่นหลักในทั้งสองวัน ซึ่งทีมชาติญี่ปุ่นเอาชนะทีมชาติจีนไป 3-2 เซต และ 3-1 เซต ตามลำดับ
วันที่ 8-9 ในเดือนเดียวกัน มีการจัดการแข่งขันทีมชาติขาวแดง เป็นการแข่งขันกันเองภายในทีมชาติญี่ปุ่น โดยในวันที่ 8 พฤษภาคม ยูจิมีชื่อเป็นผู้เล่นหลักในทีมแดง แต่เมื่อต้นการแข่งในเซตแรก ยูจิเกิดอาการพลิกที่ข้อเท้าขวา หลังลงจากการกระโดดบล็อก โดยยูจิไม่สามารถเดินเองได้จึงต้องเปลี่ยนตัวและพาตัวออกจากสนามและหลังจากนั้นจึงถูกส่งไปตรวจอาการที่โรงพยาบาล หัวหน้าผู้ฝึกสอนกล่าวว่า ในเบื้องต้นพบว่าไม่มีการหักของกระดูก แต่มีอาการข้อเท้าขวาแพลงและต้องรอผลตรวจในรายละเอียดเพิ่มเติมต่อไป ดังนั้น ยูจิจึงไม่สามารถแข่งขันต่อได้ในวันที่ 9
ในวันที่ 20 พฤษภาคม ยูจิมีชื่อเป็นหนึ่งในผู้เล่นของการแข่งขันวอลเลย์บอลชายเนชันส์ลีก 2021 ที่เมืองรีมีนี ประเทศอิตาลี ระหว่างวันที่ 28 พฤษภาคม – 27 มิถุนายน ถึงแม้ว่าเขายังไม่หายดีจากอาการบาดเจ็บ หลังจากนั้นเขาสามารถกลับมาลงสนามได้ในสัปดาห์ที่ 3 ของการแข่งขัน โดยลงเป็นผู้เล่นตัวสำรองในเกมที่พบกับ ทีมชาติโปแลนด์ และกลับมาอย่างเป็นทางการในฐานะผู้เล่นตัวจริงในนัดที่พบกับทีมชาติบัลแกเรีย ซึ่งทีมชาติญี่ปุ่นเอาชนะไป 3-0 เซต นอกจากนั้นยูจิยังเป็นผู้เล่นที่ทำแต้มสูงสุดของเกมอีกด้วย
ในวันที่ 21 มิถุนายน ทางสมาคมวอลเลย์บอลประเทศญี่ปุ่นได้ประกาศรายชื่อผู้เล่น 12 คน ที่จะทำการแข่งขันในกีฬาโอลิมปิก 2020 ที่ประเทศญี่ปุ่นเป็นเจ้าภาพ ซึ่งยูจิมีรายชื่อเป็นหนึ่งในผู้เล่นตำแหน่งตัวบุกแดนหลัง (บีหลัง) โดยเขาได้ลงเล่นในฐานะผู้เล่นตัวจริง 6 คนแรกในทุกเกมของโอลิมปิก ยูจิเป็นผู้เล่นที่ทำคะแนนสูงสุด โดยทำไป 23 คะแนนในเกมที่ญี่ปุ่นเอาชนะแคนาดาไป 3–1 เซต และทำไป 30 คะแนนในเกมที่พบกับอิหร่าน ซึ่งเป็นนัดสุดท้ายที่ตัดสินว่าทีมไหนจะได้เข้ารอบ 8 ทีมสุดท้าย โดยเกมนี้ญี่ปุ่นเป็นฝ่ายชนะไป 3–2 เซต ส่งผลให้ทีมญี่ปุ่นเข้ารอบ 8 ทีมสุดท้ายในรอบ 29 ปี นอกจานั้นเขายังเป็นผู้เล่นจากทีมชาติคนแรกที่สามารถทำได้ 30 คะแนนในโอลิมปิก 2020 และเป็นผู้เล่นที่ 10 (คนแรกจากญี่ปุ่น) ที่ทำได้ตั้งแต่มีการนับคะแนนในระบบแรลลี่
ในวันที่ 9 สิงหาคม ยูจิได้ประกาศอย่างเป็นทางการว่าจะย้ายไปเล่นในลีกอิตาลี ให้แก่ทีม {{ill|ตนโนกัลลีโปวีโบวาเลนเตีย|en|Volley Callipo}} ในซีซัน 2021–22
เมื่อวันที่ 3 พฤศจิกายน สโมสรของยูจิมีตารางพบกับสโมสร {{ill|พาวเวอร์ วอลเลย์ มิลาโน|en|Power Volley Milano}} ซึ่งเป็นสโมสรเพื่อนร่วมทีมชาติญี่ปุ่นอย่าง ยูกิ อิชิกาวะ โดยเป็นครั้งแรกที่นักกีฬาจากประเทศญี่ปุ่นได้ทำการแข่งขันกันในลีกประเทศอิตาลี ถัดมาเมื่อวันที่ 14 เดือนเดียวกัน ในนัดที่พบกับ {{ill|คอนซาร์ อาร์ซีเอ็ม ราเวนนา|en|Consar RCM Ravenna}} ยูจิได้นำทีมวอลเลย์ คาลลิปโปชนะไปด้วยคะแนน 3–0 เซต ซึ่งทำให้เขาเป็นผู้ทำคะแนนสูงสุดและได้รางวัลผู้เล่นยอดเยี่ยม (MVP) ประจำการแข่งขันนัดนั้น
วันที่ 22 พฤศจิกายน ในการแข่งขันที่พบกับสโมสร {{ill|วอลเลย์ ลูเบ|en|Volley Lube}} ยูจิได้รับบาดเจ็บที่น่องขาข้างซ้ายในเซตที่ 2 ทำให้เขาต้องออกจากการแข่งขันไป ส่งผลให้เขาไม่สามารถเข้าร่วมการแข่งขันเกมในถัดไป กับสโมสร{{ill|บลูวอลเลย์ วีโรนา|en|BluVolley Verona}} ได้
ยูจิใช้เวลาในการพักฟื้นอาการบาดเจ็บประมาณ 2 เดือน ทำให้เขาไม่ได้ลงเล่นในหลายเกม หลังจากนั้นเขาได้กลับมาที่สนามในกลางเดือนมกราคม ปี ค.ศ. 2022 ในการแข่งขันพบกับสโมสรมิลาโนครั้งที่ 2 ซึ่งทีมของเขาแพ้ไป 0–3 เซต โดยที่ยูจิไม่ได้ลงเล่น โดยเกมแรกของเขาหลังจากการพักฟื้นที่ยาวนานนั้น คือเกมที่พบกับสโมสร {{ill|วอลเลย์ เปียเซนซา|en|Volley Piacenza}} แต่ทีมของเขาแพ้ไป 0–3 เซตเช่นกัน ถัดมาในวันที่ 30 มกราคม ยูจิทำคะแนนไป 28 แต้ม ซึ่งประกอบไปด้วยการเสิร์ฟ 2 เอซ และทำให้ทีมของเขาชนะสโมสรคอนซาร์ อาร์ซีเอ็ม ราเวนนา ในการเล่น 4 เซต เป็นการฉลองครบรอบวันคล้ายวันเกิดอายุ 22 ปีของเขาด้วยรางวัลผู้เล่นยอดเยี่ยมประจำการแข่งขัน ต่อมาในเกมที่พบกับวีโรนา ในวันที่ 10 กุมภาพันธ์ ยูจิได้รางวัลผู้เล่นยอดเยี่ยมเป็นครั้งที่ 3 เมื่อสามารถนำทีมเอาชนะคู่แข่งด้วยการทำคะแนนไปทั้งหมด 29 คะแนน ประกอบไปด้วยการเสิร์ฟเอซถึง 8 ครั้ง ซึ่งเป็นจำนวนเอซใน 1 เกมที่สูงที่สุด ของลีกวอลเลย์บอลในรอบแรก
ในเดือนมีนาคม มีการรายงานว่าหลังจากจบฤดูกาล 2021–22 แล้ว ยูจิจะกลับไปเล่นในลีกบ้านเกิดของตัวเอง
ฤดูกาล 2022/23.
ในวันที่ 4 เมษายน 2022 สมาคมวอลเลย์บอลแห่งประเทศญี่ปุ่น (Japan Volleyball Association; JVA) ได้ประกาศรายชื่อผู้เล่นทีมชาติประจำปี ค.ศ. 2022 ที่จะเข้าทำการแข่งขันในรายการ เนชันส์ลีก, เอเชียนเกมส์ และรายการชิงแชมป์โลก ซึ่งจะจัดขึ้นในปีนี้ โดยเป็นหนึ่งในผู้เล่นจำนวน 35 คนที่มีชื่อติดทีมชาติ หลังจากที่ยูจิไม่ได้เขาร่วมทีมชาติในการแข่งขันวอลเลย์บอลชายชิงแชมป์เอเชีย 2021 เมื่อปีก่อน เนื่องจากต้องเตรียมตัวไปลีกประเทศอิตาลี และอาการบาดเจ็บเรื้อรังตั้งแต่เนชันส์ลีกปี 2021 นอกจากนี้เขายังได้เปลี่ยนหมายเลขประจำเสื้อทีมชาติจากหมายเลข 11 เป็นหมายเลข 1 อีกด้วย
ถัดมาวันที่ 1 มิถุนายน สโมสรเจเท็กโตะ สติงส์ ต้นสังกัดเดิมของยูจิก่อนไปประเทศอิตาลี ได้ประกาศอย่างเป็นทางการว่ายูจิจะเข้าร่วมกับทีมในซีซัน 2022–23 นี้
ฤดูกาล 2023/24.
มีการประกาศว่ายูจิจะเข้าร่วมแข่งขันกับสโมสรพานาโซนิคแพนเทอส์ ในฤดูกาล 2023–24
ในการแข่งขัน วอลเลย์บอลชายเนชันส์ลีก 2023 ยูจิเข้าร่วมการแข่งขันกับทีมชาติญี่ปุ่นทั้งหมด 14 แมตช์ ด้วยชัยชนะทั้งหมด 12 แมตช์ติดต่อกัน และผ่านเข้ารอบสุดท้าย (Final round) ของรายการหลังจากจบอันดับที่ 2 ในรอบแรก (Preliminary round)
หลังจากนั้นเขามีอาการบาดเจ็บที่หลัง ทำให้เขาต้องพักการแข่งขันและมีรายชื่อเป็นผู้เล่นสำรอง ซึ่งเค็นโตะ มิยาอูระ ได้ลงทำการแข่งขันแทนในการแข่งขันรอบรองชนะเลิศกับโปแลนด์ และรอบชิงชนะเลิศอันดับที่ 3 พบกับอิตาลี โดยหลังจบรายการ ทีมชาติญี่ปุ่นได้รับรางวัลเหรียญทองแดงหลังเอาชนะอิตาลีในการเล่นทั้งหมด 5 เซต
เดือนสิงหาคม ในการแข่งขันวอลเลย์บอลชายชิงแชมป์เอเชีย 2023 ทีมชาติญี่ปุ่นชนะเลิศในรายการนี้เป็นครั้งที่ 10 หลังเอาชนะอิหร่าน 0–3 เซต
หลังจากนั้นทีมชาติญี่ปุ่นเข้าร่วมการแข่งขัน รอบคัดเลือก โอลิมปิกฤดูร้อน 2024 โดยญี่ปุ่นจบอันดับ 2 ในกลุ่มที่ 2 ด้วยชัยชนะ 5 แมตช์ และแพ้ 2 แมตช์ จึงได้รับการคัดเลือกเข้าสู่การแข่งขันในโอลิมปิกฤดูร้อน 2024
ในเดือนธันวาคมปีเดียวกัน สโมสรพานาโซนิคแพนเทอส์เอาชนะสโมสรโวล์ฟด็อกส์ นาโงยะ 3–1 เซต ในการแข่งขัน in the วอลเลย์บอลชิงถ้วยพระราชทานสมเด็จพระจักรพรรดิและสมเด็จพระจักรพรรดินี ซึ่งเขาได้รับรางวัลผู้เล่นทรงคุณค่า (MVP award)
ในการแข่งขัน วี.ลีก 2023–24 ยูจิและทีมจบอันดับที่ 3 ในรอบทั่วไป (Regular round) ในการแข่งขันรอบสุดท้าย (Final round) พบกับสโมสรซันโทรี่ซันเบิดส์ ยูจิทำคะแนนทั้งหมด 18 คะแนน ถึงแม้ว่าจะไม่ได้เป็นผู้เล่นตัวจริง However, the Panthers were beaten 3-0 and finished with silver medals.
ฤดูกาล 2024/25.
เดือนเมษายน 2024 สมาคมวอลเลย์บอลประเทศญี่ปุ่นได้ประกาศรายชื่อผู้เล่นทีมชายสำหรับการแข่งขันระดับนานาชาติตลอดปี 2024 โดยยูจิเป็นหนึ่งในตำแหน่งตัวตบตรงข้ามหลักของทีม
ในเดือนมิถุนายน สโมสรพานาโซนิคแพนเทอส์ประกาศรายชื่อผู้เล่นสำหรับฤดูกาล 2024–25 และยืนยันว่ายูจิยังคงแข่งขันร่วมกับทีมต่อไปและยังคงสวมเสื้อหมายเลข 11
ในการแข่งขัน 2024 VNL ยูจินำทีมชาติญี่ปุ่นจนอันดับที่ 4 ในรอบแรก (Preliminary round) ด้วยชัยชนะ 9 แมตช์ และแพ้ 3 แมตช์ หลังจากนั้นทีมเอาชนะแคนาดา และ สโลวีเนีย ในรอบ 4 ทีมสุดท้าย และรอบรองชนะเลิศ ตามลำดับ ส่งผลให้ทีมชาติญี่ปุ่นเข้าสู่รอบชิงชนะเลิศเป็นครั้งแรกในประวัตศาสตร์การแข่งขันเนชันส์ลีก โดยต้องพบกับทีมชาติฝรั่งเศส ซึ่งญี่ปุ่นแพ้ไปด้วยคะแนน 1–3 เซต และได้รับเหรียญเงินแรกตั้งแต่ปี 1977 ของประเทศญี่ปุ่น ในการแข่งขันระดับนานาชาติอีกด้วย
ในฤดูกาล 2024–25 เอสวี.ลีก{{efn|ลีกวอลเลย์บอลอาชีพสูงสุดของประเทศญี่ปุ่น ซึ่งมาแทน วี.ลีก ดิวิชั่น 1 ตั้งแต่ฤดูกาล 2024–25 เป็นต้นไป|name=SVL}} สโมสรโอซากะบลูทีออน ชนะเลิศในการแข่งขันรอบทั่วไป (Regular round) และจบอันดับที่ 3 ในรอบสุดท้าย (Final round)
ฤดูกาล 2025/26.
หลังจบการแข่งขัน ปารีสโอลิมปิกเกมส์ 2024 ยูจิต้องการหยุดพักจากทีมชาติ 1 ปี เพื่อการฟื้นฟูร่างกายจากอาการบาดเจ็บเรื้อรัง แต่อย่างไรก็ตาม มีชื่อของยูจิในการประกาศรายชื่อทีมชาติญี่ปุ่นในเดือนเมษายน 2025 โดยยูจิให้เหตุผลว่าหัวหน้าผู้ฝึกสอนทีมชาติญี่ปุ่นได้ขอชื่อเขาใส่ในทีมเพื่อสามารถเรียกตัวได้ในกรณีฉุกเฉิน หรือมีเหตุการณ์ไม่คาดฝันเกินขึ้น ทั้งนี้เขายังคงยืนยันที่จะพักการแข่งขันทีมชาติเพื่อการฟื้นฟูร่างกายในฤดูกาลนี้